MESTO VRÚTKY

  Predkladacia správa

*Určené: na zasadnutie Mestskej rady vo Vrútkach dňa 20.04.2022 a Mestského zastupiteľstva vo Vrútkach dňa 26.04.2022*

**Názov materiálu: Vyhodnotenie kultúrnej činnosti v meste Vrútky, Knižnice Hany Zelinovej a časopisu Vrútočan za rok 2021**

**Materiál obsahuje:** - predkladacia správa

 - dôvodová správa

***Návrh na* uznesenie :**

**Mestské zastupiteľstvo vo Vrútkach**

**1. berie na vedomie** v**yhodnotenie kultúrnej činnosti v meste Vrútky, Knižnice Hany Zelinovej a časopisu Vrútočan za rok 2021**

**Spracoval: Bc. Miriam Migátová, Mgr. Zuzana Poništová**

**Predkladá: JUDr. Ing. Jana Rišianová,** vedúca odboru služieb

Vo Vrútkach, 31. 3. 2022

 ...................................................

 podpis predkladateľa

**Mestská knižnica Hany Zelinovej**

Na základe opatrení vlády SR bola knižnica Hany Zelinovej od 4.1.2021- 27.1.2021 zatvorená (od 4.1-10.1.2021 čerpanie dovolenky). Počas tohto obdobia sme realizovali reorganizáciu oddelenia detskej náučnej literatúry (preštítkovanie knižných titulov, zjednotenie kategorizácie kníh).Pripravovali sme akvizičné zoznamy na nákup kníh z projektu FPÚ. Od 9.2.2021 knižnica fungovala len v režime výdajného okienka a to v režime pondelok, streda, piatok. Od 1.3.2021 do 6.4.2021 bola knižnica na základe nariadenia vlády SR opäť zatvorená. V tomto čase sme vrútockým dôchodcom rozdávali respirátory a vitamínové doplnky (balíčkov, ktoré sme rozdali bolo 1490 ks). Čitateľov sme vybavovali len prostredníctvom telefonátov a emailov. Súbežne prebiehal nákup a spracovanie kníh získaných z projektu FPÚ. V izbe Hany Zelinovej sa natáčal dokument v spolupráci s televíziou Turiec, ktorý je prístupný aj na youtube. Súbežne prebiehala v Stálej expozícii mesta Vrútky evidencia muzeálnych predmetov. Počas celého roka sme realizovali donáškovú službu po telefonickom dohovore pre imobilných vrútockých dôchodcov a klientov DSS. Od 6.4.2021 do 19.11.2021 sme fungovali v štandardnom režime. V apríli sme pripravili výstavu venovanú ekologickému spôsobu života. V máji sme urobili nákup kníh z rozpočtu mesta. Od 16.8. do 16.112021 sme pre Vrútočanov rozdávali nádoby a ekologické vrecká na separovanie kuchynského odpadu. V septembri počas Dní mesta sme sa podieľali na otvorení stálej expozície železničného mesta Vrútky. V priebehu mesiaca september sme čitateľom pripravili burzu kníh. Od 22.11.2021 do 31.12. 2021 bola knižnica opäť zatvorená.

V dôsledku zákazu kultúrno-spoločenských akcií nebolo možné realizovať žiadne podujatia v knižnici. Napriek dlhodobému zatvoreniu knižnice (85 dní) v dôsledku pandémie sú štatistické výsledky prekvapivo uspokojivé.

Čitatelia z obavy pred vírusom navštevovali knižnicu v určitých obdobiach menej, taktiež v dôsledku neustále meniacich sa nariadení boli zmätení, či máme alebo nemáme otvorené. Ďalším faktom, ktorý ovplyvnil množstvo čitateľov je to, že výučba žiakov ZŠ a študentov SŠ, VŠ prebiehala dištančne.

Počet výpožičiek: **45 062**

|  |  |  |  |  |
| --- | --- | --- | --- | --- |
| rozčlenenie |  beletria |  náučná |  Periodiká a ostatné | spolu |
| Dosp.čit. | 26 404 | 3129 |  - | 29 533 |
| Detskí čit. | 3207 | 668 |  - |  3875 |
| Periodiká |  |  |  11 654 |  11 564 |
| spolu | **29 611** | **3797** |  **11 654** | **45 602** |

Počet návštevníkov knižnice:

 Počet návštevníkov knižnice : **8 439**

Počet návštev online-katalógu knižnice : **17 024**

**Počet registrovaných čitateĽov: 618**

|  |  |  |
| --- | --- | --- |
| **Dospelí čit.** | Dospelí čitatelia |  207 |
|  | dôchodcovia | 205 |
|  | študenti |  38 |
| **Detskí čit.** | deti |  141 |
|  | predškoláci |  27 |
| **Spolu** |  |  **618** |

**Príjmy: Tržby z paušálnych poplatkov:**

|  |  |
| --- | --- |
|  Registračný poplatok | 2326,50 € |
|  Upomienky |  212,89 € |
|  Poplatok za výpožičku |  42,80 € |
|  Internet |  28,00 € |
|  Tlač z PC |  6,40 € |
|  Rezervácie |  38,20 € |
|  Strata dokumentu |  2,50 € |
|  Kopírovanie |  3,70 € |
|  Strata preukazu |  0,90 € |
|  Poškodenie knihy |  2,00 € |
| **Spolu** |  **2 663,89** € |

**Nové prírastky kníh za rok 2021:**

 **546 kusov (kúpou z rozpočtu – 248 ks, projekt FPU – 237 ks , darom – 61 ks )**

Knihy sú spracované v kniž.-infor. systéme Clavius pod prírastkovým číslom **280 317-280 864**

|  |  |  |  |
| --- | --- | --- | --- |
| **Nadobudnutie** |  **Počet kníh** | **Náklady knihy**  | **Reálna cena kníh**  |
|  **Dar** |  61 | - |  430,48 €  |
|  **Kúpa** |  248 | 2485,98 € |   5424,13€ |
|  **FPU**  **projekt**  |  237 | 2500,00 € |
|  **SPOLU**  |  546 | **4985, 98** € |  5854,61€ |

**Rozčlenenie prírastkov: 546 kníh**

|  |  |  |  |  |
| --- | --- | --- | --- | --- |
| **Rozčlenenie** | **Beletria** |  **Náučná** | **Študovňa** | **Spolu** |
| **Dospelí čit.** | 173 | 93 |  19 | **285** |
| **Detskí čit.** | 205 | 55 | 1 |  **261** |
| **Spolu** |  **378** |  **148** |  **20** | **546** |

**Úbytky knižných jednotiek ku 31.12.2021 : 650 kníh**

**Finančná hodnota knižného fondu k 31.12.2021:**

|  |  |  |  |  |  |  |
| --- | --- | --- | --- | --- | --- | --- |
| Rok | Hodnota FONDU 2020 | Prírastky získané kúpou ROZPOČET | PRÍRASTKY  ZÍSKANE Z PROJEKTU | Hodnota kníh získaných darom | ÚBYTKY  | Spolu  |
| **2021** | **104 986,55**  | **2 485,98**  | **2 500** | **430,48** | ***1890,34*** | **108 512,67**  |

Ostatná činnosť:

* výpožičné a rešeršné služby
* akvizícia a katalogizácia nových kníh
* retro spracovanie kníh
* akvizícia knižných darov
* individuálna práca s čitateľom pri výbere literatúry a orientácii v knižničnom fonde
* informačná pomoc pre stredoškolákov pri tvorbe seminárov
* poradenská služba pri práci s internetom a tlačou, kopírovacie služby
* vedenie denníka činností knižnice a finančného denníka
* zakladanie vrátených kníh do fondu
* technicko-organizačné zabezpečovanie a realizácia jednotlivých kultúrnych podujatí knižnice a referátu kultúry
* nákup a evidencia periodík
* odvod tržieb do pokladne MsÚ
* upomínanie a vymáhanie výpožičiek od čitateľov

**Kultúrno-výchovné podujatia spolu – 223 návštevníkov**

 **1. PODUJATIA V KNIŽNICI**

 (tematické prezentácie kníh, zážitkové čítanie, informačné hodiny o knižnici pre školy) **: 7 návštev knižnice- 84** účastníkov

 **2. PODUJATIA MIMO KNIŽNICE**

(besedy, návštevy pamätnej izby H. Zelinovej)

- Odborný lektorský výklad v Pamätnej izbe Hany Zelinovej pre všetky vekové skupiny– **1**

**exkurzia**  **- 4** účastníci

(Stála expozícia mesta Vrútky- otvorenie, návštevy) -

* Odborný lektorský výklad- **6 exkurzii-** 135 účastníkov

**Výdavky knižnice za roky 2019-2021**

|  |  |  |  |
| --- | --- | --- | --- |
| **RočnÉ porovnania** | **2019** | **2020** | **2021** |
|  **POČET VÝPOŽIČIEK** | 62 865 | 47 931 | 45 062 |
| **Registrovaní čitatelia** | 804 |  747 |  618 |
|  **Z toho dospelí, študenti, dôchodcovia**  | 542 |  525 |  450 |
|  **Z toho detskí čitatelia** | 262 | 222 | 168 |
| **Návštevnosť knižnice spolu** | 12 049 |  8746 |  8439 |
| **Návštevníci – kultúrno- výchovných podujatí** | 1 186 |  330 |  223 |
| **Príjmy - tržby z paušálnych poplatkov** | **2294,31** | **2108,47** | **2663,89** |
| **VÝDAVKY NA KNIHY z rozpočtu** | 2 469,07 | 1495,84 | 2485,98 |

Kultúra v meste v roku 2021

 Hoci nám tento rok prísne hygienické opatrenia zväzovali ruky, Mesto Vrútky nezrušilo úplne organizáciu kultúrnych podujatí a v čase uvoľnení sa uskutočnili nasledovné: od februára zdobia Sobášnu sieň Mestského úradu obrazy Ing. arch. Kristíny Šubjakovej. 76. výročie oslobodenia Vrútok sme si v komornej atmosfére pripomenuli 9. apríla.V Kine 1. máj sa 14. júla uskutočnil koncert SÓLISTOV DONSKÝCH KOZÁKOV. Minuloročné 110. výročie postavenia vrútockej synagógy sme si pripomenuli  [18. júla](https://www.facebook.com/permalink.php?story_fbid=4106056572782698&id=135793033142425&__cft__%5b0%5d=AZWcVmthsYgJIt0u2uiOqWVWRCV8MS8AFRSSL7z1KM12wnWDsrtddap4yh4roAGHmXlLAyNpzpniixw4dO_CWbkdUXB0Fsat9VFlI5tFQgj_dKOiMwRB3x8rnC98PVwgOUYWiuvEC9ldEsL_XqSdnKj3bRyK9mIgq0pdv-tZADxng3vwtXbzYG8vclSl1eX8Q9o&__tn__=%2CO%2CP-R)v kultúrnej sále Kriváň. Spomienkového aktu sa zúčastnili predseda židovskej obce Pavel Frankl a riaditeľka OZ Post Bellum SK Sandra Polovková. Podujatie vrcholilo koncertom speváčky a hudobníčky Karin Sarkisjan, ktorá potešila návštevníkov svojím výnimočným podaním židovských a arménskych skladieb. Na druhý deň 19. júla navštívil Vrútky Veľvyslanec Štátu Izrael pán J.E. Boaz Modai, ktorý sa zúčastnil odhalenia pamätnej tabule na mieste kde stál Hotel Wachsberger a Memoriálu "Stopami ukrývaných detí". Tento memoriál je postavený na skutočnom životnom príbehu pamätníka Eliho Vaga žijúceho v Izraeli, s ktorým sme sa aj spojili online. Počas jedného týždňa putujú jeho účastníci po miestach, kde počas 2. svetovej vojny žil, ukrýval sa a odvážne putoval dvanásťročný Eli spolu so svojou sestrou Ester...Od 20. augusta vystavoval v kultúrnej sále Kriváň svoje obrazy Ateliér Vladimíra Báthoryho. Výročie SNP sme si na pamätných miestach pripomenuli 27. augusta. V posledný augustový deň sa pre našich jubilantov uskutočnil v Kine 1. máj koncert Marty Križanovej. Oslavy nášho mesta (9.9. – 12.9.) nenechali nikoho na pochybách, že sme železničným mestom a že sa hrdo k tejto tradícii hlásime. 150. výročie výstavby Košicko – bohumínskej železnice (úseku Poprad – Žilina) sa premietlo do viacerých podujatí zameraných na modernú a ekologickú dopravu a mobilitu. Takým bola aj počiatočná akcia osláv Študuj dopravu, na ktorú prišiel v mene ministra dopravy a výstavby Andreja Doležala pozdraviť Vrútočanov štátny tajomník Jaroslav Kmeť. Následne spolu s primátorom Branislavom Zacharidesom, podpredsedom ŽSK Petrom Weberom a ďalšími hosťami slávnostne uviedli do života Stálu expozíciu železničného mesta inštalovanú v bývalých priestoroch knižnice H. Zelinovej. Jej exponáty obohatila aj putovná výstava Považského múzea v Žiline venovaná 150tke železnice. Okrem Vrútockého jarmoku, kde bol hlavným ťahúňom v rámci kutúrneho programu koncert Zuzany Smatanovej, konal aj už tretí ročník Farmárskeho dňa, ktorý tradične pripravujú členovia oblastnej organizácie Slovenského zväzu záhradkárov – Karvaša a Blahovca. Jeho návštevnosť každým rokom rastie. Kultúrny program na pešej zóne obohatili jazdy parným vlakom. Pre verejnosť ich v spolupráci so samosprávou zabezpečili členovia Spolku Výhrevne Vrútky. Mestské oslavy sa zavŕšili v nedeľu Službami božími s požehnaním mestu v Evanjelickom a.v. kostole Dr. Martina Luthera a Martinským bicyklovým dňom, ktorý sa začínal netradične na Vrútkach a svojou účasťou ho poctila aj županka Erika Jurinová. Po Dňoch mesta 17. septembra otvorilo v Kriváni v spolupráci s mestom Vrútky Turčianske kultúrne stredisko v Martine výstavu členov Štúdia turčianskych neprofesionálnych výtvarníkov. Od 3. novembra si mohli občania na pešej zóne vo Vrútkach prečítať 15 príbehov našich pamätníkov z obdobia 2. svetovej vojny a Slovenského štátu. Skutočné príbehy ľudí, ktorí čelili hrôzam nacizmu, boli doplnené na exteriérovej panelovej výstave autentickými fotografiami od Tomáša Halásza. Jedenásteho novembra o 11. hodine a 11. minúte zazneli v mnohých mestách kostolné zvony. Deň červených makov a vojnových veteránov sme si pripomenuli na cintoríne hrdinov SNP v Priekope. Na sklonku roka 2021 boli v Sobášnej sieni inštalované obrazy výtvarníkov Ateliéru Vladimíra Báthoryho. Sobášnu sieň tak budú zdobiť aj počas nasledujúceho roku dielka, na ktorých sú zobrazené zákutia nášho mesta.

|  |
| --- |
| **EKONOMICKÉ UKAZOVATELE ZA ROK 2021** **V OBLASTI KULTÚRY – PRÍJMOVÁ ČASŤ** |
| **Oddelenie kultúry a tlače** | **Plnenie rozpočtu za rok 2021**  | **Rozpočet na rok 2021**  | **Plnenie rozpočtu za rok 2021 v %** |
| **REFERÁT KULTÚRY, REFERÁT TLAČE**  |
| **Rôzne príjmy** (vstupné z akcií, výlep plagátov, prenájom, inzercia)  |  |  |  |
|  | **1520€** | **6000€** | 25,3 |
|  |  |  |  |

|  |
| --- |
| **OBLASŤ KULTÚRY– VÝDAVKOVÁ ČASŤ** |
| **Oddelenie kultúry**  | **Čerpanie rozpočtu za rok 2021**  | **Plánované čerpanie na rok 2021**  | **Čerpanie rozpočtu za rok 2021 v %** |
| **Kultúra - dohody** | **22,16€** | **500€** | **4,4** |
| **Kultúra akcie komerčné** | **1612€** | **6000€** | **26,9** |
| **Kultúra akcie** | **1401,82€** | **1910€** | **73,4** |
| **Poplatky autorským zväzom SOZA** | **0€** | **600€** | **0** |
| **Kultúra- ples**  | **0€** | **4000€** | **0** |
| **Kultúra- materiál** | **305,31€** | **350€** | **87,2** |
| **Kultúra- telekomunikačné služby** | **422,4€** | **600€** | **70,4** |
| **Propagácia, reklama** | **440€** | **800€** | **55** |
| **Kultúra- výpočtová technika** | **372,48€** | **410€** | **90,8** |
| **Dni mesta** | **12403,63€** | **12410€** | **99,9** |
| **Kultúra mzdy** | **22939,02€** | **22950€** | **100** |
| **Kultúra čistiace** | **93,72€** | **300€** | **31,2** |
| **Múzeum inter. vybavenie** | **2376€** | **2400€** | **99** |

**Časopis Vrútočan**

 Časopis Vrútočan vychádzal v roku 2021 ako dvojmesačník. Celkovo vyšlo 6 čísiel, z toho 4 čísla boli dvanásť stranové a dve čísla šesťnásťstranové. Časopis bol distribuovaný do všetkých vrútockých domácností a  podľa požiadaviek vrútockým podnikateľom, školám a organizáciám v pôsobnosti mesta Vrútky bezplatne. V jednotlivých číslach sa nachádzali aktuality zo samosprávy ako aj z kultúrno-spoločenského diania v meste, rokovania mestského zastupiteľstva, články od jednotlivých klubov, združení, školstva, histórie, kultúry, športu, pozvánky, platená inzercia. Tvorcami príspevkov bolo široké spektrum prispievateľov od redaktorky, pracovníkov MsÚ, zástupcov organizácií v zriaďovateľskej pôsobnosti mesta, poslancov MsZ a externých prispievateľov, grafické zalamovanie v programe InDesign, prípravu pre tlač vykonávala zodpovedná redaktorka Bc. Miriam Migátová. Zloženie redakčnej rady bolo nasledovné: predseda – Mgr. Branislav Zacharides a členovia: Bc. Miriam Migátová, Mgr. Ľuboš Gottwald, JUDr. Jana Rišianová, Mgr. Zuzana Kötelešová a Mgr. Igor Válek. Zodpovedná redaktorka predkladala členom redakčnej rady pracovný materiál pripravovaného čísla Vrútočana na schválenie. Elektronická verzia každého čísla bola uverejňovaná na webovej stránke mesta www.vrutky.sk spolu s vytvoreným archívom od roku 2007.

**Príjmy a výdaje časopisu Vrútočan v roku 2021:**

Príjem inzercia: 688,- €

Náklady na tlač:3 641,55 €

Náklady na roznos: 1 077,88 €